TURISTIČKA ZAJEDNICA DUGI OTOK

PROGRAM RADA TURISTIČKE ZAJEDNICE

DUGI OTOK

# SA FINANCIJSKIM PLANOM ZA 2020.GODINU

**LISTOPAD, 2019.GODINE**

## UVOD

U 2019. godini u predsezoni i podsezoni bilježimo rast u broju dolazaka i noćenja, kao i u glavnoj sezoni.

Na godišnjoj razini imamo povećanje od 11% u noćenjima i 15% u dolascima u odnosu na 2018.godinu, privatni smještaj pokazao je povećanje od 11% u noćenjima i 13% u dolascima u odnosu na prošlu godinu, kampovi ukupno imaju također povećanje u odnosu na 2018. godinu. Kamp Kargita bilježi povećanje od 8% u dolascima i 10% u noćenjima, dok kamp Mandarino bilježi 90% više dolazaka i 50% noćenja, to pripisujemo povećanju kapaciteta. Hoteli također bilježe rast u odnosu na 2018. godinu, gdje hotel Luka bilježi rast od 16% u dolascima i 3% u noćenjima, a hotel Sali bilježi 14% povećanje u dolascima i 11% u noćenjima.Rast u privatnom smještaju pripisujemo malom broju povećanja iznajmljivača,ali i boljoj iskoristivosti kapaciteta.

Kod naplate boravišne pristojbe očekuje se povećanje od 15% u odnosu na 2018. godinu, zbog povećanja iznosa boravišne pristojbe.

Još uvijek postoje neka potraživanja od privatnih iznajmljivača i gospodarskih subjekata, koja ćemo nadamo se do kraja godine naplatiti. (uplata BP-a do 30.09.2019. godinu iznosila je 413.900,00) dok se do kraja 2019. godine nakon uplate svih potraživanja predviđa 480.000,00kn uplate BP-a u neto iznosu.

Procjena uplate BP i turističkog prometa u 2020.godini bazira se na planu ostvarenja prometa 2019. godini, s rastom od 15%, budući je novim zakonom koji stupa na snagu 01.01.20120. godine predviđen veći iznos paušala za iznajmljivače kao i BP po danu.

Izrada Programa rada i financijskog plana Turističke zajednice Dugi otok za 2020. godinu temelji se na:

* procjeni turističkog prometa u odnosu na 2019. godinu, tj. ukupnom ostvarenju od 180.000 noćenja (cca 177.150 noćenja ostvarena u 2018. godini)
* prihodima od boravišne pristojbe i turističke članarine u iznosu od 715.000,00 kn.
* aktivnostima izdavanja novih promidžbenih materijala, aktivnostima na uređenju turističkih mjesta, te promociji područja.

Turističko vijeće Turističke zajednice Dugi otok usvojit će donesen Program rada i financijski plan za 2020. godinu pripremljenog na osnovi očekivanih prihoda u 2019. godini.

Program rada s financijskim planom izraditi će se na temelju raspoloživih sredstava Zajednice.

Promidžbene aktivnosti će se odvijati na prioritetnim emitivnim tržištima za područje TZ Dugi otok i Zadarske Županije kao i samostalnim aktivnostima zajednice.

*Novi paket Turističkih zakona (Zakon o Boravišnoj pristojbi, Zakon o tur. članarini i Zakon o tur. zajednicama) stupaju na snagu 01.01.2020. godine, te će se Program rada sa financijskim planom za 2020. godinu maksimalno prilagoditi novom zakonu i novim smjernicama Zakona.*

1. **POLAZNE OSNOVE ZA IZRADU PROGRAMA**
	1. **Smještajni kapaciteti na području TZO Sali**

Prema podacima eVisitora i Ureda za turizam Zadarske Županije kapaciteti kategoriziranih objekata privatnih iznajmljivača na području TZO Sali iznosi 426 osoba (obveznika), ukupno 2.900 ležajeva. Zatim hoteli, kojih ima dva na području TZO Sali: Hotel 'Sali' sa kapacitetom od 100 ležaja i hotel 'Luka' sa kapacitetom od 180 ležaja.

* 1. **Turistički promet u 2019. godini**

U 2019. ostvareno je 11% više noćenja, te 15% više dolazaka u odnosu na 2018.g, ukupno je evidentirano cca 177.150 (158.600 – 2018. g) noćenja, te 25.076 (21.723-2018.g) dolazaka. Prema smještajnim kapacitetima najveći brojnoćenja ostvarenje u privatnom smještaju(113.282) u hotelu Luka ostvareno je 15.126 noćenja,te u Hotelu Sali 4.661 noćenja. U campu Kargita ostvareno je 25.903 noćenja, a u campu Mandarino 18.178 noćenja.

Prema turističkim mjestima najveći je promet ostvaren u Salima (40.365), Veli Rat (36.788), Soline (24.070), Luka (22.652), Žman (16.854), Zaglav (10.438), Savar (7.966), Verunić (7.778), Brbinj (4.700), Dragove (3.116), Zverinac (2.423).

* 1. **Procjena turističkog prometa u 2020. godini**

Kao osnovu za izradu financijskog plana uzeti ćemo turistički promet ostvaren u 2019. godini uz povećanje od 2%. Iako se povećanje kapaciteta ne očekuje, procjenjujemo minimalno povećanje zbog eventualne bolje iskorištenost hotelskih kapaciteta i privatnog smještaja.

S obzirom na navedeno, planira se ostvarenje od oko 181.230 noćenja za koje će biti obračunata, a vjerujmo i naplaćena boravišna pristojba.

Sve navedeno koristiti će nam kao smjernice pri izradi Programa rada i financijskog plana za 2020. godinu.

Struktura promijenjenog broja noćenja prema turističkim mjestima vidljiva je u tabeli:

|  |  |  |  |
| --- | --- | --- | --- |
|  TURISTIČKA **MJESTA** |  **BROJ**  |  **NOĆENJA** |   |
|  |  **2019. g** |  **+ %** |  **2019. g** |
| SALI | 40.365 |  2 % | 41.172  |
| VELI RAT | 36.788 |  2 % |  37.523 |
| LUKA | 22.652 |  2 % | 23.105  |
| SOLINE | 24.070  |  2 % | 24.551  |
| ŽMAN | 16.854 |  2 % | 17.191 |
| VERUNIĆ | 7.778 |  2 % | 7.933  |
| ZAGLAV | 10.438 | 2% | 10.647 |
| SAVAR | 7.966 | 2% | 8.125 |
| BRBINJ | 4.700 | 2% | 4.794 |
| DRAGOVE | 3.116 | 2% | 3.718 |
| ZVERINAC | 2.423 |  2% | 2.471  |
|  **UKUPNO** | **177.150**  |  **2%** | **181.230** |

\*Navedena noćenja su bez nautike za koje nakon promjene Zakona više nemamo evidencije

* 1. **Procjena plana prihoda za 2020. godinu**

Uzimajući u obzir obračunati iznos boravišne pristojbe i članarine može se očekivati ukupni prihod od 715.000,00 kuna, a uz ostale prihode (proračun Općine, donacije, TZZŽ, HTZ…) planira se ukupno ostvarenje u iznosu od 1.307.500,00 kuna.

|  |  |  |
| --- | --- | --- |
|  **IZVORI PRIHODA** |  PLAN **2019. g** | PLAN**2020. g** |
| 1. Boravišna pristojba |  480.000,00 | 650.000,00 |
| 2. Turistička članarina |  65.000,00 | 65.000,00 |
| 3. Proračun Općine,Županije, TZZ Županije i HTZ-a |  79.000,00 | 60.000,00 |
| 4. Ostali prihodi(donacije,sponzorstva,sredstva od nautike, prijenos viška, djelatnici u kapetaniji)  |  322.623,00 | 532.500,00 |
| **UKUPAN PLAN PRIHODA** |  **946.623,00** |  **1.307.500,00** |

1. **OSNOVNI ZADACI I CILJEVI RAZVOJA TURIZMA U 2020. GODINI**

Temeljem dosadašnjeg djelovanja TZO Sali i očekivanja rezultata turističke sezone 2020. osnovni zadaci i ciljevi razvoja turizma na našem području su slijedeći:

* povećanje turističkog prometa u pred i posezoni
* zadržavanje prometa u odnosu na 2020.
* promidžbene aktivnosti na domaćim tržištima
* jače promidžbene aktivnosti na inozemnim tržištima (Njemačka, Austrija, Češka, Slovenija, Italija), kao i manje aktivnosti na tržištima (Mađarske, Poljske, Slovačke,Velike Britanije, Skandinavskim zemljama…)
* unaprjeđenje općih uvjeta boravka turista i očuvanje turističkog prostora u suradnji s lokalnom samoupravom
* iniciranje novih i razvoj postojećih turističkih proizvoda.
1. **STRATEGIJA PROMOCIJE**

Područje Općine Sali sa svojih 12 turističkih mjesta, znatnim brojem turističkih apartmana, hotelima te lukama i lučicama i svojom netaknutom prirodom postaje sve prepoznatljivija turistička destinacija kako na području Zadarske Županije tako i na cjelokupnoj turističkoj karti Europe.

Turistička zajednica je subjekt koji u suradnji sa lokalnom samoupravom i gospodarskim subjektima treba osmišljeno i djelotvorno upravljati brojnim elementima koji čine cjelovitu koncepciju marketinga turističkih destinacija .

Stoga je cilj aktivnosti stvaranje prepoznatljivog turističkog identiteta našeg područja posljedica čega treba biti direktna korist za turističko, kao i sveukupno gospodarstvo.

Skupine aktivnosti kojima bi se postiglo navedeno su slijedeće:

* definiranje turističkih proizvoda
* utvrđivanje strateških odrednica daljnjeg turističkog razvitka temeljem raspoloživih resursa te aktualnih kretanja u turističkoj potražnji s posebnim naglaskom na očuvanju prirodnog okoliša i eko turizma.
* unaprjeđenje kvalitete ukupne turističke ponude u djelatnostima turizma i ugostiteljstva, kao i u djelatnostima šireg turističkog okružja (trgovina, promet, veze…)

Zatim slijedi odabir i osmišljavanje promotivnih aktivnosti Turističke zajednice Dugi otok i to kako samostalnih tako i onih u sklopu TZ Zadarske Županije i HTZ-a. Tu su također aktivnosti na području uređenja turističkih mjesta, praćenje i prikazivanje turističkog prometa, naplate boravišne pristojbe i turističke članarine te ostale aktivnosti definirane zakonom o turističkim zajednicama i promicanja hrvatskog turizma kao i Statutom TZO Sali.

Za provođenje aktivnosti i ostvarenje većih projekata potrebno je poboljšati i ostvariti kontinuiranu suradnju s turističkim gospodarstvom naše Općine – nositeljima turističke ponude, kao i drugim posredno i izravno zainteresiranim gospodarskim subjektima, predstavnicima lokalne samouprave, TZ Zadarske Županije, HTZ.

# PROGRAM RADA

# TURISTIČKE ZAJEDNICE DUGI OTOK

**ZA 2020. GODINU**

### RASHODI ZA ZADAĆE TURISTIČKE ZAJEDNICE

1. **DIZAJN VRIJEDNOSTI**
* **Poticanje i sudjelovanje u uređenju općine (osim izgradnje komunalne infrastrukture**

#### Zakonski predviđen prijenos 30% sredstava boravišne pristojbe Općini prenosi se za aktivnosti koje se odnose na uređenje mjesta te čišćenje turističkih mjesta i podmorja, izletničkih staza i zelenih površina.

U suradnji sa lokalnom samoupravom potrebno je stalno poticati na rješavanje uočenih nedostataka na našem području:

* + rješavanje problematike nedostataka parkinga
	+ uređenje zelenih površina i parkova
	+ čišćenje i održavanje plaža

Kod priprema za turističku sezonu 2020. potrebno je više pažnje posvetiti uređenju javnih površina, kao i onih privatnih nesređenih, nastaviti akcije iz prijašnjih godina, poticati domicilno stanovništvo besplatnim sadnicama trajnog i sezonskog cvijeća na uređenje okućnica, kao i javnih površina.

 Planirani iznos: 30.000,00 kn

Transfer u proračun Općine: 100.000,00 kn

Ukupno planirani iznos: **130.000,00**

* **Poticanje koordinacija i organiziranje zabavnih, kulturnih i športskih manifestacija**

#### Turistička zajednica će u sezoni 2020. nastaviti sa organiziranjem već tradicionalnog Kulturnog ljeta,u predsezoni Dane ljekovitog bilja i Sajam otočkih proizvoda, kao i Trail-a, Triatlona te Adventure Race Croatia, te će pokušati realizirati još manifestacija u pred i posezoni. Kalendar manifestacija bi trebao biti dopunjen u suradnji sa Općinom i turističko-ugostiteljskim subjektima i športskim klubovima.

Pružati će se financijska potpora, kao i organizacijska u zabavno-kulturnim i športskim priredbama koje će se odvijati na našem području.

 Ukupno planirani iznos: **115.000,00 kn**

* **Novi proizvodi**

Financijski plan za 2020. godinu predviđa iznos od 20.000,00 kn za potporu novim proizvodima međutim, ako neki od kandidiranih projekata prođe na raznim natječajima predviđeno će se korigirati. Nastaviti će se sa uređenjem Botaničkog rezervata Maslinik Saljsko polje, te provedbom branda otočkih proizvoda.

Ovdje je također uključen projekt PP Telašćice – Grpašćak u kojem smo partneri i čije je provođenje započelo u studenom 2017. te traje do 2020.g

 Ukupno planirani iznos: **22.000,00 kn**

* **Potpora razvoju DMK-a**

 Ukupno planirani iznos:**0,00**

1. **KOMUNIKACIJA VRIJEDNOSTI**

**2.1. Online komunikacije**

* **Internet oglašavanje**

U 2020.godini će se nastaviti sa ulaganjima u internet oglašavanje budući da se pokazalo kao najefikasnije i najprofitabilnije oglašavanje. Internet oglašavanje u grani kao što je turizam postaje primarna vrsta oglašavanja i od iznimne važnosti je prepoznavanje i ulaganje u isto.

Kako sve veći broj posjetitelja pronalazi destinaciju upravo preko online oglašavanja, potrebno je veća sredstva usmjeriti upravo u ovaj oblik oglašavanja. Nastavljamo sa projektom Pointers (aplikacija na kojoj je na nov način prezentirana kompletna ponuda na razini Hrvatske – tzv. digitalizacija obale. Oglašavanje također provodimo ciljano za manifestacije i jedno općeniti putem agencije Telum a za facebook i google ads kampanje.

Ukupno planirani iznos: **40.000,00 kn**

* **Internet stranice i upravljanje Internet stranicama**

Financijski plan za 2020. godinu predviđa troškove održavanja i administriranja stranicom, kao i adaptacija stranice za mobilne uređaje.

Razmotrite će se i inicijativa TZ Zadarske županije za izradu novih stranica koje će pratiti vizualni identitet njihove stranice.

Ukupno planirani iznos: 2**8.000,00 kn**

**2.2. Offline komunikacije**

* **Oglašavanje u promotivnim kampanjama javnog i privatnog sektora**

Najviše sredstava u offline komunikaciji odlazi na sufinanciranje niskotarifnih letova, Ryanair. Na razini zadarske županije postoji model po kojem svaka turistička zajednica sufinancira dio troškova spomenutih letova, ovisno o broju noćenja i ostvarenim prihodima, također je plan u 2020. godini odraditi udruženo oglašavanje za nautiku.

Ukupno planirani iznos: **30.000,00 kn**

* **Opće oglašavanje (Oglašavanje u tisku, TV oglašavanje…**

Potrebno je posebnu pozornost posvetiti ciljanom oglašavanju u medijima u suradnji sa specijaliziranim agencijama u sklopu s TZ Zadarske Županije i HTZ-om, kao i gospodarskim subjektima na našem području.

Također će se prihvatiti eventualne studijske grupe novinara i agenata. Budući da interes za Dugi otok raste, rastu i zahtjevi za potporama TV oglašavanju koje je bitno kako bi se predočile ljepote Dugog otoka i ostavio audio-vizualni dojam na potencijalne suradnike i/ili potrošače.

Ukupno planirani iznos: **20.000,00 kn**

* **Brošure i ostali tiskani materijali**

U 2020. godini se predviđa trošak za reprint karte otoka i brošure Ljekovito bilje.

 Ukupno planirani iznos: **45.000,00**

* **Suveniri i promo materijali**

 Ukupno planirani iznos: **0,00**

* **Info table**

U 2020. godini u planu je napraviti 2 info tabele (Veli Rat i Soline)

Ukupno planirani iznos: **20.000,00**

* **Smeđa signalizacija**

Ukupno planirani iznos: **0,0**

**3. DISTRIBUCIJA I PRODAJA VRIJEDNOSTI**

* **Sajmovi (u skladu sa zakonskim propisima i propisanim pravilima za sustav TZ)**

Turistička zajednica će nastaviti sa prezentiranjem na što većem broju sajmova u emitivnim zemljama u Europi na kojima sudjeluju HTZ i TZ Zadarske Županije. Većina distribucije promidžbenih materijala će se obavljati preko Turističke zajednice zadarske županije.

Također će se pokušati koristiti subjekte sa našega područja, hotele, turističke agencije, a i odlazak same Turističke zajednice u skupnom nastupanju sa TZ Zadarske Županije, kako bi bili što više zastupljeni na određenim sajmovima i zajednički promovirali područje Zajednice.

Ukupno planirani iznos: **60.000,00 kn**

* **Studijska putovanja**

Budući TZ Zadarska županije svake godine tradicionalno organizira studijska putovanja u regije u okruženju iz kojih možemo nešto naučiti i primijeniti na našu destinaciju, predviđaju se sredstva za naše uključenje u studijska putovanja.

Ukupno planirani iznos: **10.000,00 kn**

* **Posebne prezentacije**

Ukupno planirani iznos: **0,00 kn**

**4. INTERNI MARKETING**

* **Edukacija (zaposleni, subjekti javnog i privatnog sektora)**.

Ukupno planirani iznos: **5.000,00 kn**

* **Koordinacija subjekata koji su neposredno ili posredno uključeni u turistički promet**

Ukupno planirani iznos: **5.000,00 kn**

* **Nagrade i priznanja (Projekt Volim Hrvatsku i ostalo)**

Ukupno planirani iznos: **0,00 kn**

**5. MARKETINŠKA INFRASTRUKTURA**

* **Proizvodnja multimedijalnih materijala**

Ukupno planirani iznos: **0,00 kn**

* **Istraživanje tržišta**

Ukupno planirani iznos: **5.000,00 kn**

* **Formiranje baze podataka**

Ukupno planirani iznos: **0,00 kn**

* **Suradnja s međunarodnim institucijama**

Ukupno planirani iznos: **0,00 kn**

* **Banka fotografija i priprema u izdavaštvu**

Ukupno planirani iznos: **5.000,00 kn**

* **Jedinstveni turistički informacijski sustav (prijava i odjava gostiju, statistika i dr.)**

Ukupno planirani iznos:  **0 kn**

**6. POSEBNI PROGRAMI**

* **Poticanje i pomaganje razvoja turizma na područjima koja nisu turistički razvijena**

Ukupno planirani iznos: **0,00 kn**

**7. OSTALO (planovi razvoja turizma, strateški marketing planovi i**

**ostalo)**

Ukupno planirani iznos: **50.000,00 kn**

 **8. ADMINISTRATIVNI RASHODI**

Turistički ured će tijekom 2020. godine odrađivati Program rada za tekuću godinu u skladu sa mogućnostima, a pored aktivnosti predviđenim programom rada obavljati će slijedeće aktivnosti:

* praćenje turističkog prometa i noćenja, mjesečno
* izrađivanje mjesečnih kumulativnih pregleda broja turista i ostvarenih noćenja uspoređujući sa prethodnim godinama
* praćenje (ne) uplaćivanja sredstava turističke članarine i boravišne pristojbe
* priprema izvješća tijekom godine
* dostava izvješća TZ Zadarske Županije i HTZ-u
* opskrbljivanje novinara potrebnim informacijama
* prihvat pojedinačnih upita potencijalnih turista
* obavljanje svih stručnih, administrativnih, računovodstvenih i dr. poslova određenih Statutom.

U administrativni marketing svrstavamo sve poslove ureda turističke zajednice i ostale poslove koji su nužni za ostvarenje programa rada turističke zajednice.

To su poslovi ureda određeni Zakonom o turističkim zajednicama i Statutom turističke zajednice. Budući da 01.01.2020. godine stupa na snagu novi Zakon o turističkim zajednicama i boravišnoj pristojbi plan će se prilagoditi novom Zakonu, odnosno u administrativnim troškovima odvojeno se prikazuju troškovi ureda i troškovi djelovanja TIC-a.

U troškove administrativnog marketinga koji su detaljnije prikazani u financijskom planu pripadaju:

**8.1. Rashodi ureda turističke zajednice**

 Planiraju se prema vrsti rashoda prateći knjigovodstvena konta.

* 1. **Rashodi djelovanja TIC-a**

Planiraju se prema stvarno ostvarenim troškovima u 2019. godine za djelovanje TIC-a u Salima, Zaglavu, Žmanu, Luci i Brbinju

* 1. **Troškovi distribucije**

Troškovi slanja promidžbenog materijala, skladištenje i ostale troškove distribucije.

* 1. **Kamate i bankovne naknade**

Za veća zaduženja Turističke zajednice u izvođenju programom planiranih zadaća, odnosno investicija u dugotrajnu imovinu.

Ukupno planirani iznos: **477.232,00 kn**

**9. TRANSFER BORAVIŠNE PRISTOJBE OPĆINI (30%)**

30% sredstava od pripadajuće boravišne pristojbe se prebacuje u proračun Općine. Turistička zajednica ova sredstva izdvaja sukladno odredbama čl. 20. stavka 3 Zakona o boravišnoj pristojbi.

Doznačena sredstva općina koristi za uređivanje naselja u funkciju turizma.

 Ukupno planirani iznos: *100.000,00 kn*

 **\*Već navedeno pod točkom 1.1.**

**10. POKRIVANJE MANJKA IZ PRETHODNE GODINE ( ukoliko je isti ostvaren)**

Ukupno planirani iznos: **0,00 kn**